L 101/8
MT
Il-Ġurnal Uffiċjali tal-Unjoni Ewropea
29.3.2022
f’konformità mar-Regolament (UE) 2016/429 u mar-Regolament Delegat (UE) 2020/686 wara l-20 ta’ April 2021, mibgħuta mill-grupp għall-ġbir jew għall-produzzjoni tal-embrijuni li permezz tiegħu nġabru jew ġew prodotti l-ooċiti jew l-embrijuni (mudell “EQUI-OOCYTES-EMB-A-INTRA”).
Il-punt II.2.5.2. ta’ dawk il-mudelli jenħtieġ li jiġi kkoreġut biex jiġi ċċarat li l-annimali ekwini donaturi tas-semen, tal-ooċiti u tal-embrijuni jridu jinżammu fi stabbilimenti, minflok fi stabbiliment wieħed, fejn l-enċefalomijelite ekwina tal-Venezwela, id-durina, is-surra (Trypanosoma evansi), l-anemija li tittieħed tal-ekwini, il-metrite ekwina li tittieħed (Taylorella equigenitalis), l-infezzjoni bil-virus tar-rabja u l-antraċe ma ġewx irrapportati, għal perjodu ta’ mill-inqas 30 jum qabel id-data tal-ewwel ġbir tas-semen, tal-ooċiti jew tal-embrijuni u matul il-perjodu tal-ġbir.
Barra minn hekk, il-Kaxxa ta’ referenza I.30 tanNoti għall-Parti I tal-mudell “EQUI-SEM-A-INTRA” jenħtieġ li tiġi emendata biex tiġi inkluża deskrizzjoni tat-testijiet.
(8)
L-Artikolu 13 tar-Regolament ta’ Implimentazzjoni (UE) 2021/403 jipprevedi li ċ-ċertifikati tas-saħħa tal-annimali u dikjarazzjonijiet li jridu jintużaw għall-movimenti bejn l-Istati Membri ta’ ċerti kategoriji ta’ annimali terrestri u ċerti prodotti ġerminali tagħhom iridu jikkorrispondu għal wieħed mill-mudelli stabbiliti fl-Anness I tiegħu, u msemmija f’dak l-Artikolu, skont l-ispeċi u l-kategoriji tal-prodotti konċernati.
Il-Kapitolu 61 ta’ dak l-Anness jistabbilixxi l-mudell taċ-ċertifikat tas-saħħa tal-annimali u mudell tad-dikjarazzjoni għall-moviment bejn l-Istati Membri ta’ klieb, qtates u inmsa.
Il-punt II.2.2. ta’ dak il-mudell taċ-ċertifikat fih żbalji ovvji u jeħtieġ kjarifika.
Għalhekk huwa meħtieġ li dak il-mudell jiġi kkoreġut kif xieraq.
(9)
Għalhekk, l-Anness I tar-Regolament ta’ Implimentazzjoni (UE) 2021/403 jenħtieġ li jiġi emendat u kkoreġut kif xieraq.
(10)
L-Artikolu 14 tar-Regolament ta’ Implimentazzjoni (UE) 2021/403 jipprevedi li ċ-ċertifikati tas-saħħa tal-annimali u ċ-ċertifikati tas-saħħa/uffiċjali tal-annimali li jridu jintużaw għad-dħul fl-Unjoni ta’ ċerti kategoriji ta’ ungulati jridu jikkorrispondu għal wieħed mill-mudelli stabbiliti fl-Anness II tiegħu, u msemmija f’dak l-Artikolu, skont l-ispeċi kkonċernata.
Il-Kapitolu 4 ta’ dak l-Anness jistabbilixxi l-mudell taċ-ċertifikat uffiċjali/tas-saħħa tal-annimali għaddħul fl-Unjoni ta’ annimali ovini u kaprini (mudell “OV/CAP-X”).
Il-punti II.2.2. u II.2.11.6. tal-attestazzjoni tassaħħa tal-annimali ta’ dak il-mudell fihom żbalji ovvji u jeħtieġu kjarifika.
Għalhekk huwa meħtieġ li dak il-mudell jiġi kkoreġut kif xieraq.
(11)
L-Artikolu 15 tar-Regolament ta’ Implimentazzjoni (UE) 2021/403 jipprevedi li ċ-ċertifikati tas-saħħa tal-annimali, iċ-ċertifikati tas-saħħa tal-annimali/uffiċjali u dikjarazzjonijiet li jakkumpanjaw dawk iċ-ċertifikati, li jridu jintużaw għad-dħul fl-Unjoni jew għat-tranżitu fl-Unjoni ta’ ċerti kategoriji ta’ annimali ekwini, iridu jikkorrispondu ma’ wieħed mill-mudelli stabbiliti fl-Anness II tiegħu, u msemmija f’dak l-Artikolu, skont il-movimenti konċernati.
Il-Kapitoli 12 sa 15 ta’ dak l-Anness jistabbilixxu rispettivament il-mudell taċ-ċertifikat tas-saħħa tal-annimali/ uffiċjali u l-mudell tad-dikjarazzjoni għad-dħul fl-Unjoni ta’ annimali ekwini mhux maħsuba għall-iskarnar (mudell “EQUI-X”), il-mudell taċ-ċertifikat tas-saħħa tal-annimali/uffiċjali u d-dikjarazzjoni mudell għad-dħul fl-Unjoni ta’ annimali ekwini maħsuba għall-iskarnar (mudell “EQUI-Y”), il-mudell taċ-ċertifikat tas-saħħa tal-annimali u l-mudell tad-dikjarazzjoni għat-tranżitu mill-Unjoni tal-annimali ekwini mhux maħsuba għall-iskarnar (mudell “EQUITRANSIT-X”), u l-mudell taċ-ċertifikat tas-saħħa tal-annimali u l-mudell tad-dikjarazzjoni għat-tranżitu mill-Unjoni ta’ annimali ekwini maħsuba għall-iskarnar (mudell “EQUI-TRANSIT-Y”).
F’konformità mal-Artikolu 13 tarRegolament Delegat (UE) 2020/692, il-perjodu li jista’ jgħaddi bejn l-eżami kliniku u t-tluq tal-annimali ekwini, minbarra l-annimali ekwini rreġistrati, huwa stabbilit għal 24 siegħa għal dik il-kategorija ta’ annimali.
F’konformità mal-Artikolu 3 tar-Regolament Delegat (UE) 2020/692, iċ-ċertifikat irid jinħareġ fil-perjodu ta’ 10 ijiem qabel id-data tal-wasla tal-kunsinna fil-post ta’ kontroll fuq il-fruntiera; fil-każ ta’ trasport bil-baħar, il-perjodu jista’ jiġi estiż b’perjodu addizzjonali li jikkorrispondi għad-durata tal-vjaġġ bil-baħar.
Għalhekk huwa meħtieġ li dawk il-mudelli jiġu kkoreġuti kif xieraq.
(12)
Barra minn hekk, il-Kapitoli 16, 17 u 18 tal-Anness II tar-Regolament ta’ Implimentazzjoni (UE) 2021/403, imsemmija fl-Artikolu 15 tiegħu, jistabbilixxu rispettivament, il-mudell taċ-ċertifikat tas-saħħa tal-annimali u l-mudell tad-dikjarazzjoni għad-dħul mill-ġdid fl-Unjoni ta’ żwiemel irreġistrati għat-tiġrija, għall-kompetizzjoni u għall-avvenimenti kulturali wara esportazzjoni temporanja għal perjodu ta’ mhux aktar minn 30 ġurnata (mudell “EQUI-RE-ENTRY-30”), il-mudell taċ-ċertifikat tas-saħħa tal-annimali u l-mudell tad-dikjarazzjoni għad-dħul millġdid fl-Unjoni ta’ żwiemel irreġistrati għall-kompetizzjoni wara esportazzjoni temporanja għal perjodu ta’ mhux aktar minn 90 ġurnata biex jipparteċipaw f’avvenimenti ekwestri organizzati taħt l-awspiċji tal-Fédération Equestre